Reidar Due (1862–1953)

Reidar Due (1862–1953) var en norsk forretningsmann og børskommissær ved Oslo Børs.

Han vokste opp i Trondheim, Farsund og Levanger som sønn av tollkasserer Christopher Due og Augusta Louise Gude. Han giftet seg i 1871 med Thora Jelstrup, datter av brukseier Hans Severin Jelstrup og Caroline Louise Steen på Mo gård ved Levanger. Han ble far til banksjef Eilif Due og farfar til stortings- og fylkesmann Reidar Due.

Due gikk i lære ved handelshus i Tyskland, Frankrike og England før han ble importagent i Kristiania (nå Oslo) i 1891. Deretter var Due børskommissær ved Oslo Børs 1904–1937. Ved siden av dette var han ansatt som sekretær i Den Norske Handelsstands Fællesforening 1898–1916 og Oslo Handelskammer 1908–1936. Due var også formann i Import- og exportagenters forening 1902–1904.

Due var innvalgt i Kristiania bystyre 1908–1910 på felleslisten av Høyre og Frisinnede Venstre.

Due var ridder av St. Olavs Orden, Dannebrogordenen og Æreslegionen samt offiser av Den hvite løves orden.

 Referanser 

Kategori:Norske næringslivsledere
Kategori:Høyre-politikere i Oslo
Kategori:Riddere av St. Olavs Orden
Kategori:Riddere av Dannebrogordenen‎
Kategori:Æreslegionen
Kategori:Kongens fortjenstmedalje i gull
Kategori:Personer fra Trondheim kommune